text: Billig husleje skal redde butikslivet
  21 maj 2011 kl. 10.00
  Udvalgte kommuner skal have lov til at udleje kommunale bygninger til vennepris.  
  Butiksdøden har i mange år hærget i mange af landsdelens kommuner. Men nu vil socialminister Benedikte Kiær (K) puste nyt liv i lokalkøbmanden. Et nyt lovforslag vil tillade en række udvalgte kommuner at udleje offentlige bygninger til dagligvarebutikker under markedsværdien.
  Her i landsdelen drejer det sig om kommunerne i Tønder, Varde, Vejen, Fanø og Mandø, der ligger i Esbjerg kommune. 
  Det er op til den enkelte kommune at vurdere, hvor store rabatter der skal til for at tiltrække lejere, oplyser Socialministeriet til avisen.dk. 
  Tv SYD har lørdag været i kontakt med borgmestrene i et par af de omtalte kommuner. Umiddelbart modtages forslaget positivt, men borgmestrene kan ikke komme tanke om særlig mange tomme og ledige kommunale bygninger.
  